DOS/4GW

DOS/4GW er en proprietær 32-biter DOS-utvider som ble utviklet av Rational Systems.Tenberry Software, Inc. , sist endret 4. april 2003, besøkt 31. desember 2018 DOS-utvideren er en nedskalert utgave av DOS/4G, og i 1991 ble den distribuert sammen med Watcom C 8.5/386. DOS/4GW tillater DOS-programmer å eliminere grensen på 640 Kb konvensjonelt minne og adressere opp til 64 Mb av utvidet minne og beskyttet modus på datamaskiner med Intel 80386 og nyere mikroprosessorer.

Siste versjon er 2.01, som ble lansert 3. april 1996.

DOS-utvider

MS-DOS og beslektede operativsystemer (DOS) hadde iboende begrensninger for minnebruk. Det konvensjonelle minnet utgjorde de 640 første Kb, og var tilgjengelig for operativsystemet og applikasjonsprogramvare, mens minneområdet 640–1024 Kb var forbeholdt BIOS og utstyrsdrivere. Dette skyldtes igjen arkitekturen til 16-biter mikroprosessorene Intel 8086/Intel 8088 og deres kloner. Med en 20-biter adressebuss (220), hadde de en maksgrense på 1 megabyte (1024 kilobyte) hovedminne.

Etterfølgeren Intel 80286 var en 16-biter mikroprosessor som støttet opptil 16 Mb minne. Intel 80386 og Intel 80486 var 32-biter mikroprosessorer som støttet opptil 4 Gb minne. For å utnytte dette økte minnet, kunne man bruke andre operativsystemer enn DOS. De to første versjonene av OS/2 var for eksempel spesialsydd for Intel 80286. UNIX var tilgjengelig for Intel 80386 eller høyere, og den Unix-liknende Linuxkjernen ble opprinnelig laget for Intel 80386.

En alternativ tilnærmelse var å beholde DOS innenfor det konvensjonelle minnet, og samtidig kjøre et annet operativsystem i det utvidede minnet over 1 Mb. Dette var filosofien bak DOS-utvidere, herunder DOS/4G.

Andre egenskaper
DOS/4G var markedets første industristandard innenfor området DOS-utvidere. Dens fremste konkurrenter var Phar Lap 386/DOS-Extender og etterfølgeren Phar Lap TNT/DOS-Extender.

DOS/4G kunne kjøre på MS-DOS, PC-DOS, DR-DOS og andre kloner av MS-DOS. Den kunne også kjøre innenfor DOS-bokser på OS/2, Windows 3.0/3.1x, Windows 95/98 og Windows NT. På UNIX og Unix-liknende operativsystemer, deriblant Linux, kan den kjøres ved hjelp av emulatorprogrammet DOSBox.

Historie
DOS/4GW 1.95 var en gratis og begrenset utgave av DOS/4G. Den ble inkludert sammen med Watcom C 8.5/386 i 1991, med en kommersiell lisens som tillot distribusjon. DOS/4GW 1.95 ble brukt av id Software da de lanserte det populære videospillet DOOM den 10. desember 1993.

De første versjonene av DOS/4G hadde problemer med sekundære DMA-kanaler (direkte minnetilgang) på ISA-busser, noe som hindret 16-biter lydkort som Gravis Ultrasound i å fungere normalt. Produsenten Advanced Gravis Computer Technology utviklet derfor PREPGAME. Dette er en patch som oppdaterte spillets eksekverbare fil med en ny versjon. Patchen ble lansert i DOS/4GW 1.97 for å fikse denne inkompatibilteten.

I tilfelle problemer, kan DOS/4G eller DOS/4GW bli erstattet av den nyere DOS/32, som er fri og åpen programvare. Dette er en oppdatering som kan erstatte DOS/4G-kode innenfor en kompilert eksekverbar fil.TOOLS:DOS32A - DOSBoxWiki

Versjoner av DOS/4GW
VersjonLansertBeskrivelse1.9519911.9619941.9719941.9711. januar 2001Spesialversjon med støtte for flere Int 31h funksjoner som 301h, 302h, 303h, 304h, som ikke var tilgjengelige i standardversjonen uten en ekstern DPMI-vert. Den kunne laste programmer uten Watcom C++, gjennom det eksekverbare filformatet EXP(BW)t (deriblant PMINFO.EXE). Denne versjonen av DOS-utvideren kunne bindes til den eksekverbare filen gjennom kommandoer som COPY /B DOS4GW.EXE +PROGRAM.EXE /B BOUNDPRG.EXE. Den støttet ikke TSR-programmer. 2.0020. november 1995DOS/4G Release Notes, www.tenberry.com, 3. april 1996Konfigurasjonen ble forbedret og ga fleksibilitet og konsistens mellom DOS/4G og DOS/4GW. Det nye formatet var ikke bakoverkompatibel med konfigurasjonene i versjon 1.97; de gamle konfigurasjonene måtte derfor konverteres til det nye formatet.  Støtte for 32-biter argumenter for int 21h-funksjonene48h(allocate), 49h(free) og 4Ah(resize). DPMI int 31h 0800h & 0801h, kan nå håndtere fysiske adresse-kall opp til 64 Mb. Hastigheten for int 21h og int 31h under VM har blitt forbedret. Bedre identifikasjon av enkelte nyere datamaskiner. Endringer i VM: Swapfilen vil ikke vokse hinsides SwapMaxhvis PRINTCONFIG er satt; dersom det fysiske minne til VM er større enn opsjonen PhysNoVM, blir relevante opsjoner skrevet ut hvis PRINTCONFIGer satt. Stub-programmet kan nå bli bygd under 16-biter Watcom C.2.013. april 1996Bedre rapportering av konfigurasjonsfeil: Utskrift av en peker til feilens lokalitet med innholdet i strengen.

Referanser

 Eksterne lenker 


Kategori:DOS-utvidere
Kategori:Programvare fra 1991
Kategori:Produktavviklinger i 1996
Kategori:1991 i USA
Kategori:1996 i USA